CELEX: C2005/205/59
Language: sl
Date: 2005-08-20 00:00:00
Title: Zadeva T-237/05: Tožba Éditions Odile Jacob SAS proti Komisiji Evropskih skupnosti, vložena dne 17. junija 2005

20.8.2005   
            
            
               SL
            
            
               Uradni list Evropske unije
            
            
               C 205/32
            
         Tožba Éditions Odile Jacob SAS proti Komisiji Evropskih skupnosti, vložena dne 17. junija 2005
   (Zadeva T-237/05)
   (2005/C 205/59)
   Jezik postopka: francoščina
   Éditions Odile Jacob SAS, s sedežem v Parizu, ki jo zastopata Wilko van Weert in Olivier Fréget, avocats, je dne 17. junija 2005 na Sodišču prve stopnje Evropskih skupnosti vložila tožbo proti Komisiji Evropskih skupnosti.
   Tožeča stranka Sodišču prve stopnje predlaga, naj:
   
               1.
            
            
               izpodbijano odločbo, s katero se je zavrnila predložitev zaprošenih dokumentov tožeči stranki, razglasi za nično, saj:
               
                           —
                        
                        
                           Komisija ni opravila konkretnega in posamičnega pregleda vsakega od dokumentov, za katerega je zaprosila tožeča stranka;
                        
                     
                           —
                        
                        
                           je Komisija napačno uporabila izjeme iz člena 4(2) Uredbe št. 1049/2001;
                        
                     
                           —
                        
                        
                           Komisija v vsakem primeru ni upoštevala pravice tožeče stranke do delnega dostopa do zaprošenih dokumentov;
                        
                     
                           —
                        
                        
                           je Komisija kršila načelo sorazmernosti s tem, da uporabe izjem iz člena 4(2) Uredbe št. 1049/2001 ni pretehtala skupaj z višjim interesom, ki upravičuje razkritje listin;
                        
                     
         
               2.
            
            
               toženi stranki naloži plačilo stroškov.
            
         Tožbeni razlogi in bistvene trditve
   Tožeča stranka je na Sodišču prve stopnje vložila dve ničnostni tožbi, prvo (zadeva T-279/04) (1) proti odločbi Komisije z dne 7. januarja 2004, ki je za združljivo s skupnim trgom in sporazumom EGP razglasila operacijo za prevzem izključnega nadzora premoženja podjetja Vivendi Universal Publishing s strani podjetja Lagardère, pod pogojem spoštovanja omejitev, ki jih je le-ta sprejela, (zadeva COMP.M/2978 — Lagardère/Natexis/VUP), in drugo (zadeva T-452/04 (2)) proti odločbi Komisije z dne 30. julija 2004, ki se nanaša na sporazum med Wendel Investissement kot kupcem premoženja, prenesenega v skladu z odločbo z dne 7. januarja 2004.
   Dne 27. januarja 2005 je tožeča stranka na podlagi člena 255 ES in Uredbe št. 1049/2001 od Komisije zahtevala dostop do nekaterih dokumentov, ki se nanašajo na to zadevo. Komisija je predložila samo enega od zahtevanih dokumentov, pri čemer je za drugo zatrjevala izjeme od načela dostopa javnosti do dokumentov. Dne 18. februarja 2005 je tožeča stranka vložila potrdilno prošnjo, ki jo je Komisija dne 7. aprila 2005 prav tako zavrnila.
   V podporo svoji tožbi proti tej slednji odločbi tožeča stranka najprej zatrjuje, da naj bi bila izpodbijana odločba nična, saj temelji na pregledu zaprošenih dokumentov po razredih namesto na konkretnem in posamičnem pregledu vsakega dokumenta.
   Tožeča stranka poleg tega zatrjuje očitne napake v oceni Komisije pri uporabi vsake od izjem iz člena 4(2) Uredbe št. 1049/2001, na katere je Komisija oprla zavrnitev sporne zahteve. Natančneje gre za varstvo namenov preiskave, varstvo poslovnih interesov, varstvo postopkov odločanja in varstvo pravnih nasvetov Komisije. Po njenem mnenju Komisija ni pravilno uporabila nobene od teh izjem.
   Tožeča stranka prav tako zatrjuje, da naj bi Komisija ne spoštovala njene pravice do vsaj delnega dostopa do zadevnih dokumentov.
   Nazadnje tožeča stranka zatrjuje kršitev načela sorazmernosti, saj naj bi Komisija izjem iz člena 4(2) Uredbe št. 1049/2001 ne pretehtala skupaj z višjim interesom, ki upravičuje razkritje zahtevanih listin.
   
      (1)  UL C 262, 23.10.04, str. 33.
   
      (2)  UL C 45, 19.02.05, str. 24.